text:
Nga 16 June 2018, BugandaWatch yafuna obubaka okuva eri omukozi we Mengo ategeera ebintu bya Buganda Land Board (BLB) ataali musanyufu ku kya Mengo okutunza bannamawanga ettaka eririnaanye Butikkiro, okumpi n’olubiri lwa Kabaka e Mengo. Omuloopi yategeeza nti Mengo yayita mu musubuuzi ayitibwa John Bosco Muwonge okutunza bannamawanga.
Biki ebikulu?
- Ettaka Mengo lyeyatunze kulu nnyo mu bwakabaka kubanga lyategekebwa kuzimbibwaako mayumba ga bakungu ba gavumenti ya Buganda. Mengo okuliguza abasubuuzi kabonero ka mmanyi nti Katikkiro n’abakungu baakulembera tebakyalina suubi mu bwakabaka bwa Buganda okujjako nga babutambuza nga kyabusuubuzi.
- Omuloopi wa BLB yannyonyodde nti, “Abakungu mu Mengo baamala ebbanga ddene nga batembeeya ettaka eryo naye abantu nga tebalyagala, olw’okutya nti ssenga Abaganda babiremesa, ssente zaabwe ziyinza okufiirayo, nga bwekyaali ku baali balowooza nti baguze olubiri. Nti era omu ku bebagezaako ennyo okumatiza agule ye Mw. Lugoloobi abeera awo nga Kisenyi, naye ye nabagamba nti, wadde Abaganda bakotese emitwe kati, naye tayagala bamuvunaane ssenga embeera ekyuuka mu biseera ebijja.”
- Omuloopi yayongedde okutegeeza nti omuntu Mengo gweyaguza ettaka lino omutuufu musajja Munyarwanda we Congo era omu kubabbi bettaka abakulu mu Kampala. Wabula nebayita mu John Bosco Muwonge kubanga mukwano gwa Katikkiro Mayiga era BLB yamukozesaako okumenyawo Nnabagereka Primary School, nentegeka endala bwezityo.
Muwonge lweyasaanyawo Nnabagereka Primary School
Ye Muwonge y’ani?
- Y’omu ku basubuzi Abaganda oba abalina ammanya amaganda abatono ddala government ya Museveni bekkiriza okulaga obugagga nga tewali abakuba ku mukono. Ate nga bangi kubo balina ebyafaayo byo’obumenyi bw’amateeka.
- Alina ebizimbe bingi mu Kampala ebyogerwaako nti bibye wadde nga kizibu okukakasa, kubanga abamanyi eby’omunda bangamba nti ebimu kubyo bya bannamawanga, naddala Abanyarwanda n’Abanyankore bayamba okukweekera ssente.
- Mu 2017 okubuliriza kwe kampuni ya America ebala ebitabo, PricewaterhouseCoopers, kwazuula nti Bosco Muwonge y’omu ku bantu abeyita abagagga 6, Crane Bank beyali yawa amabanja nga bakozesa empapula enjingirire. Era nga ye yali yakafuna UgShs 50,000,000,000 (obuwumbi 50) mu nkola eno ey’obunyazi. Alipoota ya PriceWaterhouseCooper yasaba poliisi emukoleko okubuliriza okwenjawulo naye General Kayihura nabisirikira.
- Mu 2016 ne 2017 ebyenfuna ya Muwonge byayononeeka nnyo, olwamabanja agasusse, nawalirizibwa okutunda ebizimbe 6 biramba mu kabanga akatono ddala. Bino nga mwemwaali Jumbo Arcade, Boost House, Stone Corner, Superior Complex, Premier Center ne Nabugabo Building.
- Ebizimbe ebirara ebyaali byogeddwako ng’ebibye, naye kizibu okukakasa amazima, mulimu Corners Plaza, Namayiba Bus Terminal, Kisenyi Bus Terminal, Freedom City e Namasuba.
- Mu 2015 Mengo yakolagana ne Muwonge namenyawo ebizimbe bya Nnabagereka Primary School, omwayononekera ebintu by’abaana n’abasomesa bingi nnyo, nga gamba nti BLB yali yamuwa dda liizi mu 2010. Essomero lyalimu abaana abasoba mu 1,000.
- Kumpi buli Bosco Muwonge wayogerwaako nti agula ettaka wabelawo enkyaana. Eby’okulabirako mwemuli ettaka ly’omuzigiti gwa SPIDIQ Foundation mu Kisenyi, akatale ka UMOJA, n’essomero lya Nnabagereka Primary School.
- Mw. Bosco Muwonge muganda w’omugenzi Ephrahim Ssebalamu, naye eyayogerwangako ennyo nti alina ebizimbe ebingi, naye ate oluvannyuma nekizuulwa nti Bannamawanga bebaali bamukwekaamu ssente zaabwe.


c: text/html

text:
Ennaku zino bayinza okukwata omuntu ku luguudo bonna ne bamutunuulira ne wabulawo ayamba! Ekyennaku nti bangi be bakwata, si bakuumaddembe be babakwata, wabula ebibinja by’ababbi ebifunye ebikozesebwa bya poliisi omuli emmundu, empingu n’emmotoka ezirimu ttinti. Kalondoozi wa Bukedde akulaze abali emabega wa bino.
OBADDE okimanyi nti waliwo abantu baabulijjo abalina empingu ne batuuni z’abaserikale, bye bakozesa okulijja abantu n’okubakuba mu Kampala wakati emisana ttuku?
Bano bakukwata ne ba kukubisa batuuni, nebakulijja ku mpigu wakati ku miggo n’ensambaggere nga ggwe olowooza nti bapoliisi oba magye sso nga bantu baabulijjo.
Tebatya muntu yenna wadde poliisi ezirawuna oba abaserikale. Bwe bakukwata n’owoggana nga bakubatika engalo mu kamwa. Buli kimu bakikola mu ddakiika ntono nnyo obutakwatibwa, oba okutuusibwako obulabe abantu babulijjo.
Sula Kaddu, omutuuze w’e Kawempe- Mbogo mu Kampala, ekintu kye kimu kye yaguddeko ku lunaku lw’Abajulizi. Yakwatiddwa wakati wa Uganda Museum ne Pyramid ku ssaawa munaana ez’emisana ne bamusikambula mu mmotoka ye ne batandika okumukuba batuuni n ‘ensambaggere.
Obwedda bamukuba nga waliwo abaleekaanira waggulu nti, ‘ono mubbi’, okubuzaabuza abayise baleme kubakolako bulabe!
Kaddu emagombe yasimbyeyo kitooke, naye a
ajja kulwawo okussuuka kubanga omusawo eyamukebedde yakizudde nti, amagumba g’enkizi gaseeseetuse, n’akagumba akabikka evviivi baakaabya olwo amazzi g’omu vviivi ne gayiika gonna!
Takyasobola kuweta kugulu, ebisambi byonna byakubwa nnyo era obusuwa obumu obw’obusimu bwayonooneka, mu bufunze Kaddu yafuuse kadduwannema!
“Ng’oggyeeko obulumi, mukyala wange asulirira kuzaala, ssente ze nnali nkung’aanyizzaawo zonna abasajja bano bankuba baazibba,” bw’agamba.
BYAJJA BITYA?
Kaddu akola bwabbulooka bw’ettaka era atuula ku kizimbe kya Sunset akeedi mu Kampala. Byonna ebyamutuukako abinyumya bwati;
Waliwo bakasitoma abankubira essimu nti baagala ettaka mu bitundu by’e Kisaasi, Kkulambiro ne Kyanja. Waliwo bbulooka omu ayitibwa Kiggundu Sam eyankubira essimu nti waliwo desimoolo 2.5, kyokka nze nnali nnoonya 20.
Kiggundu yangumya nti, kuliko ekkubo ate nga ne nnannyini lyo alina ebizibu. Ettaka lino lyali Najjeera 2. Nnakubira kasitoma wange ayitibwa Jeffrey Lukejja naye nze nga mmuyita Jeff, eyajja ne mmutwala awali ettaka eryo n’alisiima.
Kaddu baamumenye evviivi n’omugongo, atambulira ku miggo.
Nakubira ne looya wange Noordine Ssegujja agende mu ofiisi y’ebyettaka anoonyereze ku ttaka lino oba ttuufu. Naye yazuula nti ttuufu, liri mu mannya ga Moses Kisembo. Bino nnabitegeeza kasitoma wange nti ddala ettaka teririna mutawaana.
Naddamu ne nkubira Kiggundu ampe ku ssimu ya nnyini ttaka Moses Kisembo abeera e Mubende.
Ono yankakasa nti ddala ettaka lirye naye ekyapa mukazi we y’akirina era balitunda. Nti ssente bajja kuzigabana naye wadde baayawukana.
Nnamusaba ajje tusisinkane ku ttaka era yajja ne twogera. Yakubira mukyala we essimu n’amugamba nti, ye ali ku Jinja road awali Sports View Hotel e Kireka ye nga w’ayagala tumusange.
Twagenda ne tumusanga nnali ne bba Kisembo, ne kasitoma wange Jeff , ne tukkiriziganya obukadde 40.
Kyokka tetwamaliriza nga waliwo ebiwandiiko ebitaliiwo, ye Jeff yalinayo okuziikwa kwa Katumba owa Jobia Hotel eyafiira mu kabenje.
Yatuleka tuttaanya obuguzi. Twasalawo tudding’ane enkeera. Bwe bwakya looya Noordine yankubira essimu nti ettaka liri wasava nnyo naye alyegombye, ne mmugamba nti ssaagala kwekyusakyusa kubanga nnali nakkiriziganyizza dda ne kasitoma wange Jeff.
BABBULOOKA ABALALA
Mba nkyalinda Jeff ne wabaawo bbulooka wa Noordine eyankubira essimu nti bo ettaka balyagala, liri wasava era nti balifunidde kasitoma alipaazizza ebbeeyi ate ng’asasulirawo.
Yammatiza nti gino mirimu oli mutegeeze nga bwe waliwo alipaazizza. Nategeeza Jeff nti ettaka lituvudde mu ngalo balipaazizza, era ye yang’amba kimu nti waakiri ayongeremu ku ssente kuba yali ayagaddewo.
Babbulooka bano bansanga ndi ne nnyini ttaka Kisembo ku ttaka ne bamumatiza nti basasula obukadde 50. Kisembo yakyuka nze n’anvaako nga takyayagala kumpuliriza nadda ku babbulooka abapya!
Nuwagira yakutuka omugongo
KADDU agamba: Omu ku babbulooka yagamba nti ye kasitoma we yeetegese okusasulirawo, era twatuula mu mmotoka ye ne tugenda ew’omugagga gwe yali afunye ayitibwa Julius Nuwagaba.
Twadda ku lw’e Ntinda awali minisitule y’ensonga z’omunda .Twasanga Nuwagaba ne batandika okwogera. Kisembo ne Nuwagaba batuuka ekiseera nga boogera Lunyankoye ekyamwongera obuvumu okumwesiga.
Ku ofiisi za Nuwagaba twavaawo n’atussa mu mmotoka ye ne tuvuga nga tudda e Ntinda , tuba tugenda nga kasitoma wange Jeff ankubira nnyo amasimu ku byettaka eryo, wabula Nuwagaba n’amboggolera nti, “Ggwe toddamu okukwatira mu mmotoka yange amasimu! Nninamu ssente zange nnyingi, ensi ngimanyi!
NUWAGABA ASASULA
Tuba tugenda mu mmotoka, Kisembo n’abategeeza nti ekyapa mukyala we y’akirina. Omukyala ono nnategeerako lya Peace. Kisembo yasaba Nuwagaba aleme kusasula ng’omukyala alaba kuba ssente zonna yali ayinza okuzimuggyako kubanga yamulekera abaana nga baawukana.
Olwo Nuwagaba yamusuubiza okumwongeramu obukadde 5 ziwere 55, Ssente twazijja wakawe e Ntinda olwo netudda ku mamerito Hotel omukyala wa Kisembo gye twamusanga.
Ono naye baayogera mu Lunyankole ne Nuwagaba era n’amulaga ne kkaadi. Kisembo ne mukyala we baasooka kwegeyaamu bokka era ne badda. Olwo Kisembo n’ategeeza nti omukyala afune obukadde 35 era ne bazimuwa ye n’agenda ate Kisembo ne tugenda naye ewa looya we okukola endagaano n’okufuna ssente ze obukadde15 kw’ogatta n’obukadde obutaano obw’ebbali.
Julius yawandiika endagaano awo ey’amangu.
Naye n’agamba nti agenda wa looya kubakozesa ndagaano. Nze bbulooka wa Kisembo yampaako 1,200,000/- ne nzira ewange.
Bano baateesa enkeera baddeyo ku ttaka ne Kisembo abalage obuyinja, ate n’endagaano ne bazimuwa atwalire mukyala we asseeko omukono. Kisembo bwe yagenda teyaddamu kulabika, enkeera nnakuba ku ssimu ye nga takwata nga njagala kumanya oba byonna abimalirizza. Yaggyako n’essimu ye!
OLUKWE LW’OKUNKWATA
Kisembo teyaddayo kulabika era bbulooka we bwe yankubira nti, Kisembo talabikako n’endagaano tazireetanga ono namuddamu nti nga bwe yatulaga ettaka ate nga liri mu mannya ge mwe mugende mubeere ku ttaka lyammwe.
Kisembo kirabika yali mufere era ne kasitoma wange Jeff yawona okubbibwa. Nuwagaba ye yalugwamu naye nze byonna ssaabimanya. Bbulooka wa Nuwagaba yankubira essimu ng’agamba nti jjangu ondage ettaka eddala waliwo omugagga alyagala.
Nze nengenda kubanga nalina awali ettaka eddala eritundwa era nagenda. Olwamala okulimulaga netukomawo mu mmotoka yange ne mmusuula e Ntinda nze ne nvuga okudda eka.
Mba nzira eka nga ntuuse awo ku Uganda Museum ne bankiika mmotoka Premio , ne muvaamu abasajja babiri ne batandika okunkuba bbatuuni emisana ttuku .
Nnawoggana naye nga bang’amba kimu kubawa obukadde bwabwe 50, nti ettaka lya Kisembo teryaliyo.
Banzigyako amasimu gange gonna ate n’obusente bwe nnali nfunyeeko bwonna baabutwala. Nagezaako okuwoggana nga bankuba naye nga Nuwagana anteeka engalo mu kamwa. Bansika mu mmotoka ne banteeka mu yaabwe olwo ng’enda okulaba nga bbulooka gwe mbadde naye nga mmulambuza ettaka y’avuga Premio eno!
EMPINGU
Baavuga badda Bwaise, bwe twatuuka ku Eden Pub ne baggyayo empingu bbiri ne bansiba ne bankuba nnyo ne nzirika. Bantwala eka ewange ne baggulawo ne baaza buli kintu kyonna nga banoonya ssente zaabwe. Ekyennaku waaliwo ssente za mukyala wange 1,800,000/- nga ziterese za ddwaaliro ne bazitwala.
KU POLIISI E KIRA
Bankuba nnyo ne balaba nga nzirise, sikyasobola kutambula. Bansuula ku poliisi ya Kira divizoni n’emmotoka yange, olwo okugulu kwange bakumenye sirina kye mpulira.
Abapoliisi ya Kira nabo tebanfaako, waliwo n’eyansamba mu bbwa ne mpulira nga nfa! Bansuula mu kaduukulu naye waliwo akulira abasibe (RP) eyannyamba n’ampa ku mazzi ga kaabuyonjo ne nnywa nga nfa enkalamata.
Yateekako abasibe basatu abannyamba okunsitula okutwala emmanju. Kyokka akadukulu kaali kazibu nnyo kubanga kaliimu abasibe abaakwatibwa e Namugongo nga bangi. Era yanyamba ne bampa ekyanya mu kadukulu nsobole okufuna empewo kubanga nali sissa bulungi ono nno yasaba 20,000/-.
Julius Nuwagaba mugguddeko omusango ku poliisi e Kawempe ogw’okunkuba okutuuka okunzita nga si nze nnatwala ssente ze . Guli ku fayiroSD/46/10/06/2015. Ate ne mukyala wange agguddewo omusango gw’okubba ssente guli ku fayiro SD/44/10/06/2015.
Dr. Kalyemenya M.W.M, eyeekebejja amagumba mu poliisi yagambye mu bbaluwa ye nti eggumba ly’okugulu baalikyusa!
Kaddu ng’alaga omugongo gwe baakuba
NUWAGABA
ONO yantegeezezza nti ekyapa ekyamulaga ekya Kisembo kyali kicupuli kuba mu ofiisi y’ebyettaka baakizuula nti kyali kyakyusibwa.
Abo bonna abeenyigira mu bubbi buno ekitongole kya Flying Squad kibanoonya. Ate si nze nnakuba Kaddu naye nnataasa mutaase. Kaddu ne banne babbi nnyo, bali mu kibinja. Nabawa obukadde 50 era njagala bazinzirize.
POLIISI
Omwogezi wa Poliisi mu Uganda, Fred Enanga yagambye: Kikyamu abantu okukozesa ebintu byonna ebyefaanaanyirizaako ebyabaserikale. Muno mulimu yunifoomu, batuuni, ebidduka n’empingu.
Eno y’ensonga lwaki ebintu byonna eby’abaserikale ba Poliisi, byatongozebwa. Kyokka abantu abamu basobola okubifuna mu bumenyi bw’amateeka, era y’ensonga lwaki abaakwata n’okukuba Kaddu tubanoonya tubavunaane.

robotstxt: allowed

filter: keep


text:
Olunaku lw’Omukama 11 mu budde obw’Omwaka B
OLUNAKU LW’OMUKAMA 11 MU BUDDE OBW’OMWAKA B (17TH JUNE 2018)
OLUYIMBA OLW’AMAYINGIRA Zab. 26, 7 – 9.
Ayi Mukama, wulira omulanga gwe nkutemera, ayi muyambi wange leka kunjabulira na kunneegobako, ayi ggwe Katonda wange ate Omununuzi wange.
ESSOMO I
Nnaagulumiza omuti ogutamanyibwa.
Bye tusoma mu kitabo kya Ezekiyeli Omulanzi. (17, 22 – 24)
Bw’ati bw’agamba Omukama Katonda, nti Nditoola ku busammambiro, obukomererayo waggulu, obwa Sedro, ne mbusimba. Ndimenya ku masanso gaagwo amato agakomererayo, erimu erikyali etto, ne ndisimba nzennyini, ku lusozi oluwanvu ennyo, Ndirisimba ku lusozi oluwanvu olwa Yisraeli; lirisuula entabi ne libala ebibala; lirifuuka Sedero ogw’ekitalo. Ennyonyi zonna eza buli ngeri, zinaasulanga wansi waagwo; buli kika kyonna eky’ennyonyi, kinaawummuliranga mu kisiikirize kyagwo. N’emiti gyonna egy’omu ttale girimanya nga nze Mukama, nnyimpawaza omuti omuwanvu, ne mpanvuya omuti omumpi. Nkaza omuti omubissi, ate omuti omukalu ne nguwa okwanya. Nze Omukama njogedde, era nkikoze. Ebyo Omukama y’abyogera.
OLUYIMBA OLW’OKWEBUULlRIRA: Zab. 91, 2 – 3. 13 – 14. 15 – 16.
EKIDDIBWAMU Ayi Mukama, kirungi okukugulumiza.
Kirungi okugulumiza Omukama n’okuyimba erinnya lyo ku ndongo, ayi Ali waggulu ddala.* Okulangirira ku makya ekisa kyo, n’obwesige bwo ekiro kyonna. Ekidd.
Omutuufu alyanya ng’olukindu, alyagaagala nga Sedero z’oku Libano,* Basimbibwa mu nnyumba y’Omukama, balyanyiza mu mpya za Katonda waffe. Ekidd.
Ne mu bukadde baliba bakyabala, baliba balamu, batiba butibi. * Balyoke balangirire ng’Omukama olwazi Iwange bw’ali omutereevu, era nga ye timuli kabi. Ekidd.
ESSOMO II
Ne bwe tuba tukyali mu mubiri, ne bwe tuba nga tugwabulidde, kye tuluubirira kimu: kwe kusanyusa Katonda.
Bye tusoma mu bbaluwa eyokubiri Paulo gye yawandiikira ab’e Korinti. (5, 6 – 10).
Abooluganda, bulijjo tuguma kubanga tumanyi nti: Nga bwe tukyalina omubiri guno, Omukama tumwesuubye. Kukkiriza kwe tutambuliramu; ye titumulabirako ddala. Tuguma nno nga muli tugamba nti: Ka twabulire omubiri, tubeere eri Omukama. Ne bwe tuba tukyali mu mubiri, ne bwe tuba nga tugwabulidde, kye tuluubirira kimu: kwe kumusanyusa. Ffenna tuteekwa okulabika mu masengere ga Kristu, buli omu n’awoza eby’omubiri gwe bye yakola: ebirungi n’ebibi. Ebyo Omukama y’abyogera.
OKWANIRIZA EVANJIRI
Alleluya. Nze kkubo, nze mazima, nze bulamu, Omukama bw’agamba. Siwali atuuka eri Kitange, wabula ng’ayise mu nze. Alleluya.
EVANJIRI
Yo ensigo ntono okusinga zonna, n’efuuka mpanvu okusinga ebisimbibwa byonna.
Ebigambo by’Evanjiri ya Mukama waffe Yezu Kristu ebivudde mu (4, 26 – 34).
Mu budde buli, Yezu yagamba ebibinja by’abantu nti: Obwakabaka bwa Katonda bufaanana ng’omuntu bw’asiga ensigo mu ttaka, ne yeebaka, n’agolokoka ekiro n’emisana; yo ensigo n’emeruka, n’ekula ye nga tategedde. Kubanga ettaka libaza ku bwalyo: lisoosa makoola, ne lireeta ekirimba, oluvannyuma empeke ne zijjuza ekirimba. Ate ekibala bwe kituuka, amangu ago n’assaako ekiwabyo, anti nga kituuse okukungula. Era n’abagamba nti: Obwakabaka bwa Katonda tunaabufaananya ki? Oba tunaabugeza ku ki? Tunaabugeza ku mpeke ya kaladali; bw’esigibwa mu ttaka, yo ntono okusinga ensigo zonna eziri mu nsi; naye bw’esigibwa n’ekula, eba mpanvu okusinga ebisimbibwa byonna; esuula n’amatabi amanene, n’ennyonyi eza waggulu zisobola okutuula mu kisiikirize kyayo. N’abayigiriza era ekigambo mu ngero nnyingi ezifaananako ng’ezo, nga bwe baayinzanga okutegeera. Tiyayogeranga nabo, wabula mu ngero; abayigirizwa be bwe baasigalanga bokka, ng’abannyonnyola byonna. Ebyo Omukama y’abyogera.


text:
Saturday, April 13th, 2019
Nga 13 April 1955, Omuzaana Sarah Nalule Kisosonkole, yazaala omulangira Ronald Mutebi mu ddwaliro e Mulago. Leero lwegiweze emyaka 64 bukyanga Kabaka wa Buganda, Muwenda Mutebi II, azaalibwa. Abakungu be Mengo bategese omukolo ogw’okujjukira n’okujaguza ku lunaku Kabaka lweyazaalibwa, nga gwa kubeea ku ssomero eriyitibwa Ndejje Secondary School, e Ndejje mu Bulemeezi. Biki ebikulu ku bulamu
Sunday, December 23rd, 2018
Ssabasajja Kabaka Muwenda Mutebi II, aweerezza abantu be obubaka bwa Sekukkulu, okumalako omwaka gwa 2018, n’okubaagariza omwaka gwa 2019 omulungi. Obubaka bwa Kabaka, yabuyisizza mu kiwandiiko kyeyataddeko omukono nga 22 December 2018. Kino kyabaddewo olunaku lumu nga yakamala okukoleeza omuti gwa Ssekukulu, ku mukolo ogwaali mu bimuli bya Bulange Mengo, nga 21 December...
Saturday, October 27th, 2018
Essaza lye Ssingo, lizeemu okumegga Buddu mu maaso ga Ssaabasajja Kabaka, omulundi ogw’okubiri mu myaka 3. Omupiira ogw’akamalirizo mu mpaka z’amasaza eza 2018, gwazanyiddwa mu kisaawe kye Namboole, Kyaddondo. Oluzannya lw’omupiira lwatambudde lutya? Kumpi okuva ku ntadikwa...
Thursday, September 13th, 2018
Wosomera bino ng’empaka z’omupiira gw’ebigere ogw’amasaza ga Buganda zivudde mu bibinja, nezirinnya ku mutendera gw’okuvuganya okwa tiimu omunaana ezisinga amaanyi (quarter finals). Okuvuganya kuno kwaatandise nga 9 September 2018, mu bisaawe ebyenjawulo mu masaza ga Buganda. Tiimu...
Sunday, June 24th, 2018
Nga 23 June 2018, Ssaabasajja Kabaka Muwenda Mutebi II, yagulawo empaka z’emipiira gy’amasaza ga Buganda. Oluzannya olwaguddewo empaka zino, lwanyumidde mu kisaawe kye Kabulasoke, Gomba. Essaza lye Gomba, lyawangudde bwelyakubye Buweekula ggoolo 1-0. Emipiira egisigadde mu mpaka zino gya kusambibwa tiimu...
Wednesday, May 23rd, 2018
Mu bimpi Katikkiro wa Buganda, Charles Peter Mayiga, yasinziira mu Lukiiko lwa Buganda olwatuula nga 15 May 2018, nagamba nti ye yekka, ku lulwe, yeyasalawo okuwa essaza lye Gomba omukisa okutegeka omupiira ogunaggulawo emipiira gy’amasaza egya 2018. Era...
Friday, April 13th, 2018
Jjo nga 12 April 2018 BugandaWatch yafuna omukisa okwogerako n’omu kubantu abali wakati w’omulimu gwokukola firimu ekwaata ku bulamu n’ebyafaayo by’abakazi Abaganda. Omwami ono eyasabye twaatule erinnya lye limu lyokka erya Bill, yannyonnyodde nti, “Waliwo omusajja omu eyafuna ekirowoozo...
Sunday, April 8th, 2018
Omu ku bakungu abali ku kakiiko akalondebwa okutegeka empaka z’omupiira gwa masaza ga Buganda mu 2018 alumiriza minisita wa Mengo, Henry Sekabembe Kiberu, okutunza Omukazi Omunyarwanda oluzanya olunaggulawo empaka mu maaso ga Ssaabasajja. Omukungu ono (amannya gasirikiddwa)...
Friday, March 2nd, 2018
Nga 28 February 2018, Mengo ,ng’eyita mu kitongole ky’ebyemizannyo, yasisinkanye abakulira ttiimu z’amasaza mu Bulange Mengo. Mu lukiiko luno, akulira akakiiko k’emipiira gy’amasaza Hajji Sulaiman Sejjengo yayanjudde enkyukakyuka empya ezigenda okugobelerwa mu mpaka z’omulundi guno. Mu nkyukakyuka...
Wednesday, December 6th, 2017
Nga 17 November 2017, Omumyuuka wa president wa Uganda, Mw. Edward Sekandi yeyali omugenyi omukulu ku mukolo ogw’okuggulawo enteekateeka y’okulakulanya omuzannyo gw’omupiira mu Buganda (Buganda Football Strategic Plan). Ensonda ezesigibwa mu Bulange zategezezza BugandaWatch nti gavumenti ya NRM yeyalagira omukolo...


text:
Brian Isiko eyasibwa olw’okukwana omubaka omukyala ow’e Kabarole Sylivia Rwabwogo ateereddwa ku kakalu ka kkooti ka mitwalo 50 mu buliwo oluvanyuma lw’okusaba kw’okweyimirirwa ku ntandikwa ya sabiiti eno.
Isiko yali yasalirwa okusibibwa emyaka 2 n’emyezi 9 ng’avunaanwa okukabasanya omubaka Rwabwogo ng’ayita ku mikutu gi mugatta bantu wamu n’okukozesa kompyuta mu ngeri emenya amateeka.
Omuyizi Isiko Eyakwana Omubaka Bamutadde
Brian Isiko eyasibwa olw’okukwana omubaka omukyala ow’e Kabarole Sylivia Rwabwogo ateereddwa ku kakalu ka kkooti ka mitwalo 50 mu buliwo oluvanyuma lw’okusaba kw’okweyimirirwa ku ntandikwa ya sabiiti eno.


text:
Distance
distance calculator for the cities begins with kiw in ug.
Kiwafu, Kiwafu, Kiwafu, Kiwagama, Kiwaguzi, Kiwala, Kiwala, Kiwala, Kiwalalo, Kiwalasi, Kiwalazi, Kiwale, Kiwale, Kiwambya, Kiwami, Kiwamirembe, Kiwanda, Kiwandangabo, Kiwande, Kiwanga, Kiwanga, Kiwangala, Kiwangala Trading Centre, Kiwango, Kiwangula-Wampongo, Kiwanyi, Kiwanyi, Kiwanyi, Kiwanyi, Kiwanyi, Kiwatsala, Kiwatule, Kiwawu, Kiwawu, Kiwembi, Kiwenda, Kiwenyu, Kiwereza, Kiwesa, Kiwir, Kiwoga, Kiwoko, Kiwoko Town Council, Kiwolela, Kiwologoma, Kiwondogoto, Kiwongoire, Kiwongolo, Kiwoya, Kiwuba, Kiwula, Kiwuliriza, Kiwulula, Kiwumu, Kiwumu, Kiwumu, Kiwumu, Kiwumulo, Kiwumulo, Kiwumulo, Kiwumulo, Kiwumulo, Kiwumulo, Kiwungi, Kiwura,
ADS


text:
Essomansi
Okusinziira ku Muwanga, Essomansi (Geography) kitundu kya sayansi ekikwata ku kunoonyereza oba okusoma ku mazinga/enkalu(lands),endabiko oba enkula y’Ensi (features), ebiwangaalirizi oba abawangaalizi (inhabitants), ne kalonda w’obutonde (natural phenomena)bw’Ensi.
Essomansi, sessomo[1] eggazi eriruubirira okutegeera Ensi ne kalonda ow’abantu (human complexities/phenomena) awamu ne kalonda w’ obutonde (natural complexities /phenomena) bwayo-si bintu we bisangibwa kyokka; wabula engeri gye bizze bikyukamu n’ensibuko yabyo.
Essomansi ssessomo eritera okusonjolwa (defined) okusinziira ku matabi abiri:
- ettabi ery’essomansi ey'abantu (human geography) n’
- ettabi ery “essomansi ey’endabiko oba enkula y’Ensi (physical geography).
Essomansi ey’abantu (human geography) lisoma ku bantu n’entabaganyo oba entababuvo (their communities) zaabwe, obuwangwa ,ebyenfuna n’entabagana yaabwe (their interaction) n’obuwangaaliro (with the environment) okuyita mu kunoonyereza ku mikwanaganyo(relations) gy’ebifo awamu n’obwengula.
Essomansi ery’endabiko (physical geography) likwata ku kunoonyereza ku mitendera (processes) n’emisengeko (patterns) mu buwangaaliro obw’obutonde(of the natural environment) nga :
- Nampewo oba entabampewo (the atmosphere),
- Entabamazzi(hydrosphere),
- Entababulamu(biosphere) n’
- Entabamazinga(geosphere).
Weetegereze:
- Obuwangaaliro= Environment
- Ekiwangaaliro = Habitat
- Omuwangaalizi=inhabitant (Human inhabitant)
- Ekiwangaalizi=Inhabitant (Nonhuman inhabitant)
References[kyusa | edit source]
- ↑ Discipline


text:
Omuyizi ow’obuwala abadde asoma mu Ssettendekero wa Makerere Joanita Nakalembe abadde mu mwakagwe ogusooka ng’abadde asoma obusomesa azirikidde mu kigezo olwa leero n’afa.Akulira eby’okwerinda mu Ssettendekero ono Jackson Mucunguzi ategeezezza nti basajja baabwe baddusizza mwana muwala ono mu ddwaliro lye Kiruddu gyebakabatemedde nti afudde.
Tag: Makerere
BATEGESE OKUDDUUKIRIRA MAKERERE N’OBUWUMBI
Bannamakerere abalumirirwa Ssettendekero ono ddaaki beekozeemu omulimu oguteekateeka emisinde emibunabyalo mwebagenderedde okukunganyiza ensimbi Obuwumbi 15 bwebaagala okweyambisa mu kuzimba Makerere University Students’ Centre.
Bano baagala ekifo kino okubeeramu kalonda yenna okwo kwossa ekisenge galikwoleka ekirituuzanga abantu abasukka mu nkumi ebbiri.Dr Nakayiwa Florence ow’eby’enteekateeka ategeezezza nti nteekateeka eno etuumiddwa ‘’Run for your campus’’ yaakubeerawo nga 14th omwezi guno.
Kivvuunuddwa Charles Kizindo
Photo Credit: Makerere University
KYANSALA WA MAKERERE AKKIRIRIZZA MU KAKIIKO KA MUSEVENI
Amyuka Senkulu wa Ssettendekero wa Makerere Kakensa John Ddumba Ssentamu alaze essuubi mu kakiiko akaateereddwawo Kabwejungira Yoweri Kaguta Museveni okutaganjula n’okwetegereza ensonga za Ssettendekero ono.
Ddumba Ssentamu ategeezezza nti kyamazimaddala akakiiko kano ak’abantu omwenda akakulemberwa Abel Rwendeirwe kandinogera eddagala ebizibu bya Ssettendekero engeri gyekaliko abakyala n’abasaja enkwatangabo ate abakugu mu kunonyereza.
Photo: Red Pepper Uganda
MUSEVENI ATANDISE KU NSONGA ZA MAKERERE
Kabwejungira Yoweri Kaguta Museveni alonze akakiiko ka bantu mwenda akagenda okutaganjula ensonga za Ssettendekero wa Makerere balabe kalunsambulira agiviiriddeko obutaggwangamu bwegugungo bwa basomesa n’abayizi.
Kitegeezeddwa nti akakiiko kano kaakutaganjula alipoota zonna ezizze zikolebwa ku nsonga za Ssettendekero ono okwo ssaako okuleeta ebirowoozo ebiggya n’okusemba emitendera emirala eginaatebenkeza Ssettendekero.
Akakiiko kano akakulemberwa Dr Abel Rwendeire n’amyukibwa Omulamuzi Keturah Katungukah ate abalala nekubeerako Hon Tim Lwanga,Dr Florence Muranga,Dr Proscovia Namubiru,John Muwanga,Dr Paul Musaasizi n’abalala.
Abakungu bano balagiddwa okutandikirawo mbagirawo banonyereze ku mbeera za Ssettendekero ono.
Photo: Google Play
ABAYIZI BAGALA ABASERIKALE ABATULUGUNYA OBUBIZZI OBWASULIBWA KU PALAMENI BAVUNANIBWE
Abayizi ku ssetendekero wa Makerere abasoma ebyebisolo aba Makerere University Veterinary Students bavumiridde nnyo enkwata poliisi ya Uganda gyeyakwatamu obubizzi obwasulibwa ku palamenti abavubuka abatalina mirimu gyebuvuddeko.
Bano mukibiina kyabwe ekibataga bagala poliisi ebalage wa gyeyatereka obuberege buno nembera gyebulimu kubanga poliisi yabuyisa bubi.
Bwabadde ayogerako nabamawulire omukulembeze wabayizi bano Nelson Bukumba ategezezza nti bakolondoola nokuvunana omuntu yenna atulugunya ebisolo naddala abaserikale ba poliisi ababusambasamba.
Ono era alabudde abalunzi bebisolo naddala aba zilufuula okwewala okutambuza ebisolo kummotoka mungeri ebityoboola.
Kivvuunuddwa Zirimala Daudi
Photo: www.redpepper.co.ug
EZAAWEEBWA ABABAKA ZIKYASIIWA BANNAYUGANDA
Obuwumbi bwa ssente za wano obubiri Gov’t bweyateeka mu kibinja ky’ababaka mu lukiiko lw’eggwanga ensanvu okugenda mu lukungaana ttabankalu olwa America neruno olwa Ssemazinga wa Africa negyebuli eno bukyayogeza bannayuganda ebisongovu awamu n’okwebuuza ebibuuzo entakera.
Omu ku babanguzi mu bbanguliro ly’eby’amateeka mu Ssettendekero wa Makerere Robert Kirunda ategeezezza nti kyamazima ddala Gov’t eno bwegutuuse mu kulonda ebintu ebigasa bannayuganda ebyetaagisa okuteekamu ensimbi wano yagudde n’enkoona n’enywa.
Kinajjukirwa nti ababaka baagendera mu ttuluba ly’abakungu mu nnyonyi ya Emirates Airlines ng’akawumbi kalamba n’ekitundu awo tekaalutonda ng’omukubiriza awamu n’omumyukawe buli omu yaweebwa Obukadde bubiribubiri obwa buli lunaku n’ababaka buli kakadde kalamba kalamba ng’ensako Robert Kirunda waasinzidde n’agamba nti kino abaakisalawo tebaabalirira bawi ba misolo beerowoozaako bokka ng’abantu.
Kivvuunuddwa Charles Kizindo
EBYA AARON BAGUMA BIKYUKIDDE BA LUGANDA LWA KATUSHABE
Omu ku bannamateeka ab’amannya mu Kampala era omu ku babanguzi baago mu Ssettendekero wa Makerere Robert Kirunda ategeezezza nti bafunye amawulire okuva mu b’oluganda lw’omukyala eyali nneekoleragyange w’omu Kampala Donah Katushabe nga gagamba nti bateekeddwako akazito batalize eyaduumiranga poliisi y’ekitebe ky’amasekkati ga Kampala Aaron Buguma baleme kumulumiriza ng’omu ku batemu abeenyigira mu kutta omuntu waabwe.
Aaron Baguma awerennemba na misango gyakwenyigira mu ttemu ly’omukyala ono Donah Katushabe eyattibwa mu mwezi gwa Mukulusabitungotungo Ogw’ekkumi omwaka oguwedde mu bigambibwa nti yatulugunyizibwa nnannyini kibanda kya mmotoka ekya Pine Mohammad Ssebuufu n’abalala omugambibwa okuba ne Aaron Baguma ayogerwako.
Robert Kirunda ategeezeza nti kino ate kiba kikyamunnyo kubanga kuba kulinnyirira ddembe lya baaluganda na kubalemesa kufuna nsala ntuufu mu musango guno.
Kivvuunuddwa Charles Kizindo
Photo: www.monitor.co.ug
ABASOMESA MU MAKERERE BASABIDDWA OKUYIMIRIZA AKEEDIIMO
Gov’t esabye abasomesa mu Ssettendekero wa Makerere bagire nga bayimiriza mu keediimo kaabwe kebabadde bateekateeka okuteekawo oluvannyuma lw’emisaala gyabwe okulwisibwawo nga bwebaalangiridde olunaku olw’eggulo.
Bwayogedde ne bannamawulire wali ku Ssengejjero lyamawulire mu Kampala,Minister avunanyizibwa ku nsonga z’abakozi ba Gov’t Muruuli Mukasa ategeezezza nti Gov’t ezze eyogereganya n’abasomesa bano awamu n’olukiiko oluddukanya Ssettendekero eno ku nsonga z’emisaala gyabwe era ng’entegeeragana zino zikyagenda mu maaso bwatyo n’abasaba baziwe akadde weesanga zinaavaamu ebibala.
Kinajjukirwa nti emisaala gy’abasomesa bano egy’omwezi ogwa Ssebaaseka Ogw’omukaaga omwaka guno n’okutuusa leero teginnabasasulwa ng’entabwe evudde ku Gov’t okubeera ng’ekyategeeragana ne zi Ssettendekero endala era ku nsonga ze zimu mu kaweefube agendereddwamu okulungamya ensonga z’emisaala gino omulundi gumu.
Abasomesa bano olunaku lw’eggulo baatiisizzatiisizza okussa wansi ebikola ssinga ensimbi zaabwe ezikunuukiriza Obuwumbi Omwenda tezibaweebwa mu bwangu ng’enkalira zebaalina baategeezezza nti bazimazeewo atenga abaddukanya Ssettendekero babanjalira ngalo nga muwabutwa asigadde awali omulwadde.
Photo: www.theworldfolio.com
KIZIMBE E MAKERERE KISSE OMU ,NKUMU BAKYANONYEZEBWA
Omuntu omu akakasiddwa okuba ng’afiiridde mu kizimbe kya Kalinaabiri ekibadde kikyazimbibwa wano e Makerere ekibaddeko emyaliiro egiwera ekibumbulukuse nekigwa kyonna mu maaso g’ebbanguliro lya bannamateeka nga waakayisa ekizimbe ekimanyiddwanga Ham Towers.
Agavudde ku kizimbe kino gategeezezza nti abadduukirize baakaggyayo abantu mukaaga ababadde bakyalimu akalamu nga bano baddusiddwa mu ddwaliro ekkulu erye Mulago abasawo batandikiraawo. Twogedde n’omu ku bantu ababaddewo ng’ekizimbe kyakagwa Kisekulo John n’atubuulira bwegubadde mu budde obwo nga kyakagwa.
Ono atutegeezezza nti ekizimbe kino engwa gyekiguddemu tetegeerekese kubanga abakibadde okumpi balabye bulabi kizimbe kyonna nga kikkamu engeri abakizimba gyebabadde baakakizimbako empagi zokka okuviira ddala wansi okutuuka waggulu.
Ye kaweefube w’okwongera okuyiikuula ebifunfugu by’ekizimbe kino okulaba obanga mukyalimu abantu abakyali abalamu akyagenda mu maaso ng’abeekitongole kya poliisi y’abazimyamwoto n’ekitongole ekijunyi ky’abali mu katyabaga ekya Uganda Red Cross byebiwomye omutwe mu nteekateeka eno.
SSETTENDEKERO WA MEKERERE ASSE KU BIGERE KU KY’EBISALE
Gavumenti eramula kuno esabye olukiiko oluddukanya Ssettendekero wa Makerere okusooka okuyimiriza mu tteeka ly’eby’ensimbi erimazeeko olusozi luno n’abayizi baamu emirembe era erizze livaako obusambattuko obuwulirwayo buli lukya abayizi nga beesuulamu jjulume okuwakanya etteeka lino lyebeekengeramu okulemesa bannaabwe okumaliriza emisomo gyabwe.Amyuka Ssenkulu wa Ssettendekero ono Kakensa John Ddumba Ssentamu ategeezezza nti bakkanyizza n’ekiragiro Gavumenti kyeyabawadde ekyabagambiddwa Ssaabaminister wa kuno Dr Ruhakana Rugunda eyasabye abayizi beewandiisenga nga bwebeeteekerateekera okusasula ebisale mu ssabbiiti ey’ekkumi n’ebbiri ng’olusoma luggwaako.
Kakensa Ddumba agamba nti abayizi basaanidde bakkakkane banonye ensimbi mu kiseera ekibaweereddwa okutuusa ng’ennaku z’omwezi amakumi 23th omwezi guno ogw’okuna ogwa Kafuumuulampawu.


text:
Ebbugumu mu Kalulu Ka Kyadondo East
Okulonda Kwa LC I
Nsaansaanya esimbi mu kalulu
Okulondebwa kwa Kyabazinga ku bwa ambasada
Waliwo Obwetaavu Bw'eteeka ku Nzinzizo?
Besigye aleese ekipya
Akakiiko ka Bamugemereire kakoze bulungi?
Kiki Ekiba Kikolebwa Okulwanyisa Enjala Mu Ggwanga?
Gavumenti Ekolaganye Etya N'ebibiina Ebivuganya Okutereeza Ebikyamye?
Birungi Ki EbItuukiddwako Bukya Uganda Efuna Obwetwaaze Obw'emyaka 54
Eby'enjigiriza E Uganda
Beyawa emirimu alabika tabeesiga
Eb'ye Makerere biranze
Kiki ekitukiddwako, kiki ekilemye?
Dr Kizza Besigye Okuteesa ne Museveni Kitegezaaki?
How can we prevent domestic violence?
Omuze Gw'okusabiriza Pulezidenti
Nkolaki eyandibadde enungamu?
Ani Aganyulwa Mu Ndooliito Eziri Mu Kibiina Kya DP?


text:
Okuvaako mu mbuga z’amateeka omulamuzi w’eddaala erisooka mu kkooti ya Buganda Road wano mu Kampala Joan Aciro azzeemu n’asindika ku alimanda musajjamukulu atemera mu gy’obukulu ekinaana lwakusaalimbira mu woofiisi z’omulamuzi.
Ono ategeerekesenga Isa Kiwanuka omutuuze w’e Mityana essabbiiti ewedde yakwatibwa lubona ng’aliko ebya wongo byateeka mu ntebe y’omulamuzi Jameson Karemani n’ey’omuwaabi wa Gov’t ng’ebula ssaawa busaawa kkooti etuule.
Ono avunanwa ne munne Alice Nalule mukyala wa Zacheus Ssekiziyivu eyeeyambisa Kiwanuka atege eddagala lino mu ntebe y’omulamuzi asobole okukyukanyisa ennamula n’endowooza yaabwe mu musango gwa bba.
Omulamuzi James Eremye bano ababiri n’omukyala Alice y’abazzizza ku alimanda e Luzira bagira beekavvulira bbando n’ebijanjaalo ebikubyeko obugule bwa Kawuukuumi okutuusa ng’ennaku z’omwezi amakumi 22nd omwezi guno lwegunaddamu okuwulirwa.


text:
Okusinziira ku Prof. Samwiri Lunyiigo, waliwo abazze bogera ebintu bingi ebitali bituufu ku Ssekabaka Basammula Ekkere Mwanga II nga bagendelera okwonoona erinnya lye ate n’okukweeka ebyonoono byebakola ku Buganda. Bino Lunyiigo, omukugu mu kubuliriiza ku byafaayo bya Buganda, yabyogera nga awa omusomo ku bulamu n’obukulembeze bwa Ssekabaka Mwanga II,awamu n’okusoomoozebwa kweyafuna.
Lunyiigo yakyasanguza nti abasajja nga Apollo Kaggwa, Stansilus Mugwanya, Zakaria Kisingiri, Ham Mukasa ne bannabwe abalala baalina omululu ogwabatuusa okulya mu Buganda ne Kabaka waabwe olukwe, nebeyambisa Abangereza okuwamba n’okunyaga Obuganda. Era nti, abasajja bebaamu bekobaana n’Abazungu okusiga pokopoko (propaganda) agamba nti Mwanga nti yali mutemu nnyo eyattanga era abasomi mu makanisa n’amakereziya olw’enzikiriza zaabwe. Lunyiigo yategeeza abali bamuwuliriza nti waliwo ebyasoba ennyo kubanga abantu abakyamu era abaasiga ensigo z’enkwe, obubbi, n’obukumpanya mu Mengo ate babbulwaamu enguudo ennene mu kibuga kya Buganda ekikulu, Kampala.
Omusomo gwa Lunyiigo gwetabwaamu abakungu ba Kabaka, omwaali Katikkiro Charles Peter Mayiga, Omumyuka wa Katikkiro Apollo Makubuya, Omuwolereza wa Mengo David Mpanga, ba minisita ba Buganda abenjawulo, abakiise mu Lukiiko lwa Buganda, abaami ba Masaza n’Abaganda bangi abalala.
Omusomo gwaaliwo di era lwaki?
Omusomo gwa Lunyiigo ku Mwanga gwaaliwo nga 13 July 2018, mu Hotel Africana, mu Kampala, Kyaddondo. Omusomo gwategekebwa wansi wenteekateeka y’okujaguza okujjukira emyaka 25 bukyanga Kabaka Ronald Muwenda Mutebi II atuula ku Nnamulondo. Omukolo ogw’okunttikko gwabaddewo nga 31 July 2018 mu Lubiri e Mengo.
Bikulu ki Lunyiigo byeyayigiriza ku Ssekabaka Mwanga II?
- Ssekabaka Mwanga II yalya Obwakabaka mu 1884 nga wa myaka 18 gyokka egy’obukulu, n’olwekyo yasembeza nnyo abavubuka mu bukulembeeze bwe. Wabula yagenda okulya Namulondo ng’Abazungu bamaliridde okuwamba obwakabaka bwe, nga bayita mu kusasaanya eddiini engwiira n’okuzikozesa okwawula Abaganda.
- Abawereeza ba Mwanga abattibwa, kati abagambibwa nti bajulizi batukiriivu, kumpi bonna baali baana bato abalimbibwa abazungu nti ne bwebafa wano ku nsi bajja kugenda mu ggulu butereevu bassinkane Yesu eyali abalinze. Ebigambo n’ebisuubizo bya bazungu abaalina omubiri omweeru nga Yesu eyali mu bifananyi, byatengula emitima gy’abaana abato nebewaayo okugoberera Abazungu n’okuwagira enteekateeka z’abwe ez’okulwanyisa Kabaka.
- Mwanga teyayigganya basomi ba ddiini y’onna abataali bajeemu, kubanga abantu abaamuli ku lusegere nabo baali basomi mu diini. Eby’okulabirako mwe mwaali n’abadduumiizi be ggye lya Buganda nga Gabreal Kintu, Yona Wasswa, Sepiriya Mutagwanya, wamu ne Katikkiro we Luis Bakunga Kibanyi. Bano bonna bali basomi e Namirembe oba e Rubaga naye Mwanga teyabatta wabula ate yabesiga nnyo.
- Abaminsane (missionaries) bebawabya abaana abogerwaako ng’abajulizi abatukiriivu okujemeera Kabaka waabwe eyali alwanirira okukuuma Buganda ng’ensi eyetongodde. Amazima gali nti Mwanga yalagira abaweereza abagaala okusoma ediini basome ediini zonna zebagala naye bakikolere mu Lubiri mwokka. Yakikola nga yekengedde enjawukana ensomesa ya Bazungu zeyaali ereese mu bantu be. Abawereeza Abakatoliki bali batandise okweyita Abafalansa ate Abakulisitayo nga betuumye Abangereza, Mwanga yakilaba ng’obujulizi nti Abazungu baali bayita mu linnya lya Katonda okuwamba obuyinza n’okwabuluzaamu Buganda.
- Abamu ku bakungu ba Ssekabaka Mwanga abaali abavubuka nga ye, naddala Apollo Kaggwa, Stansilus Mugwanya, Zakariya Kisingiri ne Hamu Mukasa bakukuta n’Abazungu okusuula Kabaka waabwe era n’okusanyaawo Ennono ya Baganda. Era Apollo Kaggwa yeyannyonyola Abazungu era n’okubawa amagezi nti okufuna Kabaka atalemese nteekateeka zaabwe, kyali kibakatako okuwamba Mwanga bamutwaale mu buwawanguse ewala ennyo, Abaganda gyebatosobola kutuuka. Ate era, Apollo Kaggwa yeyalagira Anderea Luwandagga okukulembeera egye eryawamba Mwanga, naweebwaayo mu mikono gy’Abazungu okuwangangusibwa mu bizinga bye Ssesere (Seychelles) gyeyafiira. Olwo Kaggwa ne banne nebatuuza mutabani wa Mwanga eyali omuwere ku Namulondo nga Kabaka Cwa II era nebegabira omulimu gw’okubeera abakuza be.
- Okumulaga okusiima okungi olw’ebyo byeyabakolera mu kusanyaawo Ssekabaka Mwanga n’okuzza obuyinza bwa Kabaka mu mikono gyaabwe, amadiini amagwiira ne mikwano gyaabwe mu Mengo, Abangereza bawa Kaggwa ekitiibwa ekya “Sir”. Ate, nebamugattirako ne mailo (square miles) z’ettaka 100 awamu n’okumuwa obwa Katikkiro. [Stansilus Mugwanya naweebwa eky’Omulamuzi.]
- Amadiini amagwiira kyekintu ekisinze ennyo okwawulayawula n’okusabuluula Abaganda. Kubanga ne leero, Abaganda bangi bakulembeza nnyo eddiini okusinga eggwanga n’Obwakabaka mwebazaalibwa. Kwekugamba nti Buganda okusobola okuddamu okufuna obuyinza bweyetaaga, enjawukana ezesigamye ku madiini amagwiira zirina kumala kuggwa mu mirimu gy’obwakabaka emitongole.
Lunyiigo byeyasomesa yabijja wa?
Ebigambo Prof. Lunyiigo byeyayogera mu musomo gwe ebisinga yabyesigamya ku biri mu kitabo kyeyawandiika ekiyitibwa, Mwanga II Resistance to Imposition of British Colonial Rule in Buganda 1884-1899.


text:
Olwa leero lwa Nagawonye olw’Okutaano ennaku z’omwezi ziri 16th omwezi ogwa Ssebaaseka Ogw’omukaaga.
Mu kawaayiro kaffe kano ak’Omumuli gw’eby’ennono,leero tutunuulidde erinnya Boogere.Erinnya lino litera okutuumwa ng’eribbule nga mu lulyo olwo lyaliko alirina ate abalala nebalituuma nga lya bwalule.
Erinnya lino lituumwannyo abaana ab’obulenzi naye ng’emirundi egisinga litera kuweebwa abo abaana ababa bazaaliddwa ng’embuto za bannyabwe ezo zoogereddwa bingi.
Erinnya lino lya lugero nga lugamba nti ‘’Bakale boogere nga bamugambye gwayagala’’ ekitegeeza nti emirundi egisinga omuntu bwayogerwako amazima tatera kukaalaamuka atera n’abita.


text:
Katikkiro munnamateeka omutendeke Charles Peter Mayiga yasinzidde mu lutikko e Rubaga nga Fr. Kiibi akulembedde mmisa okusabira Mowzey, yagambye nti yakozesa nnyo oluyimba Tukikole neera neera okukungaanya ettoffaali. Abaffe kankikinale mbuuze, Mengo yawaddeyoki mu kukungubagira Mowzey? Obutitimbe bwe baakung'aanya mu ttoffaali baawadde amabugo ga sente mmeka!
Obukodo n'obukopi birikoma ddi? Okukozesa ekintu kya munno mu bulungi ate mu bubi n'omuwa okusaasira okungi tekibeera kya bwenkanya.
Omugenzi Ssabalabirizi Livingstone Nkoyoyo yatukuutira nti okuyamba akatono kasinga okusaasira ennyo. Bannaffe omufu mwamummye olubugo tuswadde.
Paul Saaka ayiiyizza ennyimba nnyingi ezibawaana naye okutandika okumusiima yamala kugenda ku TV n'abawemuukiriza. Bambi Mowzey takyasobola kukikola, kitalo!
Bwe mubeera nga mwawaddeyo, mukama ambeere. Naye tolya kyamunno n'okinyooma akayimba ako kaabakolera neera neera neera kakyakola. Mukomye obukopi n'obukodo bannaffe.


text:
Okulonda Ssentebe wa district ye Butebo ekisangibwa mu Buvanjuba bw’eggwanga kugenda bukwakku nga bannabibiina ebiwabula Gov’t eramula kuno okuyayaanira ekifo kino baakukwatira olukato nebakuwummula olwokano nebalulekamu bannakibiina kya NRM n’abazze ku bwannamunigina.Butebo erimu abalonzi emitwalo 49,869 n’ebifo ebironderwamu 83 okwetooloola eggomboloa zonna omukaaga ezigikola okuli eye Kabwangasi,Petete,Kanginima n’endala.
Olwokano lulimu abantu babiri ajjidde ku kkaada y’ekibiina kya NRM Sam Akedi ne munne James Okurut munnakibiina kye kimu azze ku bwannamunigina.Atwala eby’okulonda eruuyi eyo Rashid Musinguzi ategeezezza nti okulonda kutandise bulungi nga n’aduumira poliisi eruuyi eyo Teaha Buyinza alabudde bannabyabufuzi abaaliyagadde okugotaanya akalulu kano nti baakusibira mu Nkomyo.


text:
Olukiiko olukulu oluddukanya Muteesa I Royal University (MRU), nga lukulemberwa Dr. Frank Sebbowa, lwalonze Prof. John Ddumba Sentamu (65) okukulira university eno. Mu bbaluwa eyafuluma nga 9 July 2018, Prof. Ddumba, yaweebwa obuvunanyizibwa okuddukanya university eno okumala omwaka 1.
Wabula, ebaluwa eyawa Sentamu omulimu emwogerako ng’omuwi w’amagezi g’ekikugu eri Vice Chancellor ow’ekiseera, naye ate n’emuwa obuyinza ku nsonga ezikwatagana n’omutindo gw’ebyenjigiriza, eby’ensimbi, n’obukulembeze bwa yunivasite okutwaalira awamu.
Dumba Sentamu bamujje wa?
- Ddumba Sentamu, ssi mupya mu MRU kubanga, okuva mu August wa 2017, abadde atuula ku lukiiko olulungamya enzirukanya ya yunivasite.
- Alina obumanyirivu bwa bungi mu kusomesa n’okukulembeze mu matendekero agawaggulu. Yali Vice Chancellor wa Makerere University okuva mu 2012 okutuusa mu 2017. Ate era yakolako nga Vice Chancellor ow’ekiseera (care taker) mu Ndejje University
- Musajja musomu ddala, anti alina ddiguli eya BA mu Economics (eby’enfuna) okuva mu Makekere University, eya MA mu Economics okuva mu Univesity of Waterloo, Ontario, Canada era n’eya PhD mu Economics okuva e Makerere. Okwo kwogatta okubuliriiza okw’obukugu (advanced research) kwakoze okuva mu myaka gya 1970.
Ebisuubirwa mu Prof. Ddumba Sentamu.
- Okutemera MRU ekisinde ekipya mweneyita okulinnyisa omutindo gw’ebyenjigiriza era n’okwongera okuzimba ekifaananyi kyayo eri Abaganda n’abalala.
- Okutereeza obunafu mu nkola egobererwa mu kusoma awamu n’okukulembeera, obuleteedde ebitongole bya MRU eby’enjawulo okusereba.
- Okujjawo endwadde y’ebbula ly’ebikozesebwa mu kusomesa, okuliisa, okusuza n’okulabirira abayizi, ebirudde nga bivaako okwekalakaasa kwa bayizi n’abasomesa.
- Okutereeza eby’endabirira y’abakozi n’esasula y’emisaala gy’aabwe, ebitali bilungamu era ebileetera okubanja n’okwediima entakera.
- Okufundikira emisoso gyonna egyetaagisa okumaliriza omulimu gw’okufunira MRU ebiwandiiko ebigitekaawo mu butongole (university charter).
- Okuddabiriza n’okuzimbira MRU ebizimbe eby’omulembe naddala ku ttabi e Kakeeka Mengo, okutuukana n’eddala lya university.